રિટ પિટિશનના અનુસંધાને હાઇકોર્ટના ચીફ જસ્ટિસ આર.સુભાષ રેડ્ડી અને જસ્ટિસ વી.એમ. પંચોલીએ રાજ્ય સરકારના તોલમાપ વિભાગને સમગ્ર મુદ્દે સ્પષ્ટતા કરવાનો આદેશ કરી નોટિસ પાઠવીને કેસની વધુ સુનાવણી 26મી ઓગસ્ટ મુકરર કરી છે. અરજદાર સંસ્થા ગુજરાત ખેડૂત હિતરક્ષક સમિતિ તરફથી એડવોકેટ જીતેન્દ્ર પંડ્યાએ રિટ પિટિશન કરીને એ મતલબના મુદ્દા ઉપસ્થિત કર્યા છે કે,‘હોટેલ અને રેસ્ટોરાંમાં કોઇ પણ વસ્તુઓનો ઓર્ડર આપો તો તેના ભાવ ડીશ મુજબ ફિક્સ રખાયા છે. દરેક જગ્યાએ ડીશની સાઇઝ અને સ્ટાન્ડર્ડ પણ જુદાજુદા હોય છે. તેથી એક જ વસ્તુ માટે અલગ અલગ ભાવ તો ચૂકવવા પડે છે. રેસ્ટોરાંમાં ગ્રાહકે જો એક પ્લેટ બીરયાનીનો ઓર્ડર આપ્યો હોય તો તેને કેટલી ક્વોન્ટિટી આપવામાં આવી તે ખબર જ હોતી નથી. તેને ડીશ મુજબ રેટ ચૂકવવા પડે છે.’